57 
Druga postaja za atmosfericki elektricitet nalazi se u c. i kr. hi- 
drografičkom uredu u Pulju. Tu su opažanja započela god. 1904. 
Treća postaja nalazi se od g. 1902. u c. i kr. pomorskom 
opservatoriju u Trstu, a četvrta je od godine 1905. u Ogyalli u 
Ugarskoj. 
Tako kraj više tisuća raznovrstnih meteoroloških postaja, koje 
su u našoj monarkiji, tek se četiri od njih bave sa istraživanjem 
atmosferičkoga elektriciteta ! 
Često puta propitao sam se kod raznih meteoroloških zavoda, 
zašto oni ne njeguju i atmosferički elektricitet, pak sam obično 
na to pitanje mjesto odgovora vidio začuđeno lice, iz kojega sam 
gotovo mogao čitati: »Zar bi zbilja po meteorologiju bilo korisno, 
da se bavi opažanjem atmosferičkoga elektriciteta?« I te kako 
bi bilo. Već nakon nekoliko godina opazili bi se plodovi toga 
truda. Tko bi nam mogao protusloviti, kada bi danas utvrdili, da 
je uzrok svim pojavima u našoj atmosferi njezin elektricitet: Ta 
ima već tomu više od 150 godina, što je znanstveno utvrđeno, da 
se u našoj atmosferi nalazi uvijek — dakle po danu i noći, za vedra 
i naoblačena neba, na moru, na kontinentima itd. — više ili manje 
električnih naboja; da su oblaci, kiša, snijeg, tuča i t. d. u pra- 
vilu električni; da gotovo nema oluje bez električnih pojava itd. 
Može li dakle neprestana nazočnost ove prirodne velesile u našem 
zračištu biti od nikakova ili vanredno malena upliva na odnošaje 
vremena? To je nevjerojatno, te bi se osim toga sasvim protivilo 
dosadanjem iskustvu naših tako plodonosnih ekzaktnih nauka. 
Već g. 1775. opazio je prior Ceca, da bi se posmatranjem 
atmosferičkoga elektriciteta dala naći neka pravila, pomoću kojih 
bismo mogli unaprijed proricati vrijeme. On je pače već onda našao 
pravilo, kojim je mogao u stanovitom slučaju proreći vrijeme. — 
Ceca naime kaže: »Ako se poslije kiše opazi u zraku jaki pozi- 
tivni elektricitet, to je znak, da će vrijeme biti lijepo; ako je pak 
ta munjina slaba, to ovakovo lijepo vrijeme neće potrajati ni jedan 
dan, već će se naskoro ili nebo naoblačiti ili će kiša početi padati«. 
Ovo posve jednostavno pravilo, koje je već pred toliko godina potvrdio 
i Beccaria, potvrdili su poslije mnogi posmatrači, među kojima valja 
1 Ergebnisse der luftelektrischen Messungen in Pola von W. Kesslitz 
u »Hann-Band der Meteorologischen Zeitschrift« 1906. 
? Ova se činjenica nalazi navedena u prvom listu Beccariina djela. 
»O atmosferičkom elektricitetu za lijepa vremena« Gazegna di Mandovi, 16 
V. #729; 
